പാചകവാതക സിലിണ്ടര് സ്ട്രെച്ചറില് കിടത്തി ഹോട്ടലുടമകളുടെ അതിജീവന സമരം കോട്ടയം: പാചക വാതക വിലവര്ധനയ്ക്കെതിരേ കേരള ഹോട്ടല് ആന്ഡ് റെസ്റ്ററന്റ് അസോസിയേഷന് ജില്ലാ കമ്മിറ്റിയുടെ നേതൃത്വത്തില് കോട്ടയം ഹെഡ് പോസ്റ്റ് ഓഫീസിനു മുന്നില് ധര്ണ നടത്തി. പാചക വാതക സിലിണ്ടര് സ്ട്രച്ചറില് കിടത്തിയായിരുന്നു പ്രതിഷേധം. ധര്ണയും സമരവും തോമസ് ചാഴികാടന് എംപി ഉദ്ഘാടനം ചെയ്തു. കോവിഡ് പ്രതിസന്ധിയെ തുടര്ന്ന് ഹോട്ടലുകള് അടച്ചുപൂട്ടിയിട്ടും സര്ക്കാരുകള് കൃത്യമായ ഇടപെടല് നടത്തിയില്ല. വിലക്കയറ്റം അടക്കമുള്ള വിഷയങ്ങളില് സര്ക്കാര് ഇടപെടല് ഉണ്ടാകണമെന്നും അദ്ദേഹം ആവശ്യപ്പെട്ടു. ഹോട്ടല് അസോസിയേഷന് ജില്ലാ പ്രസിഡന്റ് കെ.കെ. ഫിലിപ്പുകുട്ടി, സംസ്ഥാന വൈസ്പ്രസിഡന്റ് മുഹമ്മദ് ഷെറീഫ്, ജില്ലാ സെക്രട്ടറി എന്. പ്രതീഷ്, കേറ്ററിംഗ് അസോസിയേഷന് സംസ്ഥാന രക്ഷാധികാരി ഏലിയാസ് സഖറിയ, ജില്ലാ പ്രസിഡന്റ് സജി ജേക്കബ്, സെക്രട്ടറി ജോസ് ഫിലിപ്പ് എന്നിവര് പ്രസംഗിച്ചു.